รัฐบาลไทย-ข่าวทำเนียบรัฐบาล-รมต.อนุชา เยือนเกาหลีใต้ ร่วมเวทีบริหารจัดการน้ำ Mekong-Korea Water Forum (MKWF) ครั้งที่ 1 สานสัมพันธ์ความร่วมมือลุ่มน้ำโขง-แม่น้ำฮัน เร่งฟื้นฟูความสมบูรณ์ลุ่มน้ำ
วันพุธที่ 5 ตุลาคม 2565
รมต.อนุชา เยือนเกาหลีใต้ ร่วมเวทีบริหารจัดการน้ํา Mekong-Korea Water Forum (MKWF) ครั้งที่ 1 สานสัมพันธ์ความร่วมมือลุ่มน้ําโขง-แม่น้ําฮัน เร่งฟื้นฟูความสมบูรณ์ลุ่มน้ํา
รมต.อนุชา เยือนเกาหลีใต้ ร่วมเวทีบริหารจัดการน้ํา Mekong-Korea Water Forum (MKWF) ครั้งที่ 1 สานสัมพันธ์ความร่วมมือลุ่มน้ําโขง-แม่น้ําฮัน เร่งฟื้นฟูความสมบูรณ์ลุ่มน้ําคืนสู่ภูมิภาคอาเซียน
วันนี้ (5 ตุลาคม 2565) นายอนุชา นาคาศัย รัฐมนตรีประจําสํานักนายกรัฐมนตรี ได้รับมอบหมายจาก พลเอก ประวิตร วงษ์สุวรรณ รองนายกรัฐมนตรี นําคณะ ประกอบด้วย ดร.สมเกียรติ ประจําวงษ์ ที่ปรึกษารัฐมนตรีประจําสํานักนายกรัฐมนตรี นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี และคณะทํางาน เข้าร่วมการประชุม Mekong-Korea Water Forum (MKWF) ครั้งที่ 1 ระหว่างวันที่ 5-6 ตุลาคม 2565 ณ สาธารณรัฐเกาหลี (เกาหลีใต้)
การประชุม Mekong-Korea Water Forum (MKWF) ครั้งที่ 1 เป็นผลสืบเนื่องมาจากการที่ พลเอก ประยุทธ์ จันทร์โอชา นายกรัฐมนตรี ได้เข้าร่วมการประชุมกรอบความร่วมมือลุ่มน้ําโขงกับสาธารณรัฐเกาหลี (Mekong-ROK Summit) ครั้งที่ 1 เมื่อวันที่ 27 พฤศจิกายน 2563 ณ นครปูซาน สาธารณรัฐเกาหลี ซึ่งจัดประชุมคู่ขนานกับการประชุมสุดยอดอาเซียน-สาธารณรัฐเกาหลี สมัยพิเศษ ครั้งที่ 3 เป็นการประชุมระดับผู้นํา ระหว่างผู้นําอาเซียนกับประธานาธิบดีสาธารณรัฐเกาหลี ในโอกาสครบรอบ 30 ปีความสัมพันธ์อาเซียน-สาธารณรัฐเกาหลี ซึ่งในครั้งนั้น ประเทศไทยและเกาหลีใต้ได้พัฒนาความร่วมมือความเป็นหุ้นส่วนทางยุทธศาสตร์หลายด้าน โดยเฉพาะด้านทรัพยากรน้ํา ได้มีการรับรองปฏิญญาแม่น้ําโขง–แม่น้ําฮัน เป็นเอกสารผลลัพธ์สําคัญของการประชุม ซึ่งได้กําหนดทิศทางความร่วมมือลุ่มน้ําโขง–สาธารณรัฐเกาหลี ในอนาคต
ภายหลังสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ไทยและเกาหลีใต้ได้กําหนดยุทธศาสตร์การดําเนินการด้านทรัพยากรน้ําร่วมกัน 3 ด้าน (3 Partnerships หรือ 3Ps) ได้แก่ หุ้นส่วนด้านเศรษฐกิจสีเขียว หุ้นส่วนด้านอุตสาหกรรมแห่งอนาคต และหุ้นส่วนด้านสาธารณสุข รวมถึงความร่วมมือที่ใกล้ชิดในกรอบความร่วมมือต่าง ๆ ทั้งในระดับอนุภูมิภาคและภูมิภาค
โอกาสนี้ รัฐมนตรีประจําสํานักนายกรัฐมนตรีได้กล่าวแสดงความยินดีที่ประเทศสมาชิกลุ่มน้ําโขง-สาธารณรัฐเกาหลี ได้ประสานความร่วมมือในการบริหารจัดการน้ําเป็นอย่างดีมาโดยตลอด ซึ่งการประชุมหารือแลกเปลี่ยนความคิดเห็นครั้งนี้จะมีส่วนช่วยเสริมสร้างขีดความสามารถของภูมิภาคลุ่มน้ําโขงในการรับมือกับการเปลี่ยนแปลงของโลกและความแปรปรวนของสภาพภูมิอากาศในปัจจุบัน
"สําหรับประเทศไทย แม่น้ําโขงเป็นเส้นเลือดใหญ่สําคัญที่หล่อเลี้ยงประชากรที่อาศัยอยู่ริมฝั่งแม่น้ําโขง ใน 8 จังหวัด ครอบคลุมพื้นที่ 28 อําเภอ 100 ตําบล ตั้งแต่ปี 2562 ที่ผ่านมา ประชาชนริมน้ําโขงได้รับผลกระทบจากการเปลี่ยนแปลงทั้งปัจจัยทางธรรมชาติและการกระทําของมนุษย์ ส่งผลต่อความแปรปรวนของปริมาณน้ํา คุณภาพน้ําและระบบทางนิเวศ ซึ่งสิ่งนี้เป็นความท้าทายประเทศที่อาศัยแม่น้ําโขงในการดํารงชีวิต โดยต้องร่วมมือกันฟื้นฟูและรักษาคุณภาพทรัพยากรน้ําให้กลับมาสมบูรณ์ มีความมั่นคงทางทรัพยากรน้ํา อาหาร พลังงาน เพื่อช่วยขับเคลื่อนให้เกิดการเจริญเติบโตของเศรษฐกิจระดับภูมิภาค" รัฐมนตรีประจําสํานักนายกรัฐมนตรีกล่าว
.
ในโอกาสนี้ รัฐมนตรีประจําสํานักนายกรัฐมนตรีและคณะได้เข้าร่วมการประชุมระดับสูง(High Level Dialogue) โดยรัฐมนตรีประจําสํานักนายกรัฐมนตรีได้ร่วมอภิปรายเรื่องความร่วมมือด้านน้ําในอนุภูมิภาคลุ่มน้ําโขง และธรรมาภิบาลด้านการบริหารจัดการน้ําในลุ่มน้ําโขงภายใต้ความท้าทายด้านการเปลี่ยนแปลงของสภาพภูมิอากาศ รวมทั้งพบปะหารือกับผู้บริหาร K-Water เพื่อแลกเปลี่ยนทัศนะและส่งเสริมความร่วมมือด้านน้ําระหว่างไทยกับ K-Water และเยี่ยมชมโครงการบริหารจัดการน้ําของเกาหลีใต้ อาทิ สถานีโรงงานไฟฟ้าพลังงานน้ําขึ้นน้ําลงซีฮวา และสถานีผลิตน้ําสะอาดฮวาซอง เป็นต้น
.............................